



|  |
| --- |
| **ŽIADOSŤ O NENÁVRATNÝ FINANČNÝ PRÍSPEVOK** |

|  |  |
| --- | --- |
| **Názov projektu:** | **Zapojenie nezamestnaných do obnovy kultúrneho dedičstva - 2** |
| **Žiadateľ o NFP:** | **Ústredie práce, sociálnych vecí a rodiny** |
| **Dĺžka realizácie aktivít projektu**  **(od - do):** | **04/2014 - 06/2015** |



Programové obdobie 2007 – 2013

1. **Matica projektu**

|  |  |  |  |
| --- | --- | --- | --- |
| Celkový cieľ | Objektívne overiteľný ukazovateľ | Zdroje overenia |  |
| Cieľom projektu je vytvoriť krátkodobé pracovné miesta pre nezamestnaných v širšej oblasti obnovy kultúrneho dedičstva ako sú hrady, pevnosti, mestské hradby, kaštiele, kúrie, kláštory, historické parky a historické objekty s perspektívou dlhodobého zamestnania v tejto oblasti. | Počet osôb cieľovej skupiny zapojených do projektu - spolu  410 osôb; | Priebežná monitorovacia správa;  Výstupy ITMS; |  |
| Špecifický cieľ resp. ciele | Objektívne overiteľné ukazovatele | Zdroje overenia | Predpoklady |
| 1. zintenzívniť spoluprácu úradov s konkrétnymi zamestnávateľskými subjektmi, ktorá je založená na realizácii konkrétnych zámerov a spoločných projektov, ktoré pomáhajú nezamestnaným občanom dostať sa na trh práce; 2. zamestnávať uchádzačov o zamestnanie, znevýhodnených UoZ a vytvoriť priestor pre ich sebarealizáciu; 3. vytvárať krátkodobé pracovné miesta pre konkrétny výkon práce; 4. zvýšiť zamestnateľnosť UoZ a znevýhodnených UoZ na TP formou získavania špecifických zručností UoZ a znevýhodnených UoZ z oblasti obnovy kultúrnej pamiatky; | Počet úspešne umiestnených UoZ - muži 370;  Počet úspešne umiestnených UoZ - ženy 40; | Správy z vykonanej kontroly;  Záverečná monitorovacia správa po ukončení realizácie aktivít projektu; | Legislatívne prostredie umožňujúce realizáciu predmetného AOTP;  Schválené projekty na obnovu kultúrneho dedičstva; |
| Výsledky projektu | Objektívne overiteľné ukazovatele | Zdroje overenia | Predpoklady |
| * osvojenie pracovných návykov UoZ a ZUoZ; * osvojenie si špeciálnych zručností, (ovládanie historických murárskych techník, kamenárskych prác, tesárskych prác a pod.), ktoré zvýšia ich zamestnateľnosť; * dočasné umiestnenie UoZ a ZUoZ na trhu práce; * užšia spolupráca medzi miestnymi úradmi PSVR a obcami pri vytváraní spoločných projektov s cieľom vytvárania nových pracovných príležitostí a posilnenia sociálno – ekonomickej súdržnosti v regióne; * oživenie cestovného ruchu a multiplikačné efekty na rozvoj služieb; | Počet osôb cieľovej skupiny zapojených do projektu - spolu 410;  Počet osôb cieľovej skupiny zapojených do podporených projektov – muži 370;  Počet osôb cieľovej skupiny zapojených do podporených projektov –ženy 40;  Počet novovytvorených pracovných miest 410; | Priebežná monitorovacia správa;  Výstupy ITMS;  Správy z vykonanej kontroly;  Záverečná monitorovacia správa po ukončení realizácie aktivít projektu; | - spolupráca úradov so zamestnávateľskými subjektmi, ktoré budú realizovať projekty na obnovu kultúrnych pamiatok;  - zrealizované výberové konania UoZ a znevýhodnených UoZ pre zamestnávateľské subjekty, ktoré budú realizovať projekty na obnovu kultúrnych pamiatok; |
|  | Počet novovytvorených pracovných miest obsadených mužmi 370;  Počet novovytvorených pracovných miest obsadených ženami 40;  Počet úspešne umiestnených UoZ - 410; |  |  |
| Aktivity | Prostriedky | Náklady | Predpoklady |
| Realizácia opatrení aktívnej politiky trhu práce podľa **§ 54 ods. 1 písm. a)** zákona o službách zamestnanosti.  Hlavná aktivita:  Poskytovanie príspevkov na vykonávanie obnovy kultúrneho dedičstva  Podporné aktivity:  Riadenie projektu  Publicita a informovanosť | Adekvátny počet zamestnancov ústredia a úradov, ktorí zabezpečujú realizáciu národného projektu bez nárokov na rozpočet projektu;  Celkové výdavky projektu vo výške:  1 800 000 € | Náklady projektu na hlavnú aktivitu:  1 760 391,20 €  Náklady na riadenie a publicitu projektu: Paušálne nepriame výdavky na riadenie a publicitu  39 608,80 € | Pre dosiahnutie výsledkov je potrebné:   * zabezpečenie odborného dozoru pri pracovných skupinách; * zabezpečenie kvalitného pracovného náradia a materiálu k obnove kultúrneho dedičstva; * získanie pracovných zručností cieľovej skupiny; |
|  |  |  | Celkový predpoklad |
|  |  |  | - schválenie projektov na obnovu  kultúrneho dedičstva;  - úspešné výberové konania pre  UoZ a znevýhodnených UoZ;  - záujem cieľovej skupiny  zamestnať sa a zvýšiť svoju  kvalifikačnú úroveň realizovanou  prostredníctvom tohto národného  projektu.  - úspešne zrealizované verejné  obstarávanie na podporné aktivity  projektu. |

**Zoznam použitých skratiek**

UoZ – uchádzač o zamestnanie

ZUoZ – znevýhodnený uchádzač o zamestnanie

ústredie – Ústredie práce, sociálnych vecí a rodiny

úrad/úrady – úrad/úrady práce, sociálnych vecí a rodiny – partneri projektu

zákon o službách zamestnanosti - zákon č. 5/2004 Z.z. o službách zamestnanosti a o zmene a doplnení niektorých zákonov v znení neskorších predpisov

AOTP – aktívne opatrenia na trhu práce

BSK - Bratislavský samosprávny kraj

CCP – celková cena práce

ESF – Európsky sociálny fond

EÚ – Európska únia

MPSVR SR – Ministerstvo práce, sociálnych vecí a rodiny Slovenskej republiky

MK SR – Ministerstvo kultúry Slovenskej republiky

NFP – nenávratný finančný príspevok

NP – národný projekt

RO – riadiaci orgán

SR – Slovenská republika

**Východiskový a očakávaný stav**

VÝCHODISKOVÁ SITUÁCIA

Slovensko patrí medzi krajiny s bohatou kultúrnou tradíciou a veľkým počtom pamiatok. Mnohé z nich sú v havarijnom stave a vyžadujú údržbu a obnovu. Práce nezamestnaných predstavujú v tomto procese veľký potenciál. S pomocou nezamestnaných je možné prispieť k záchrane kultúrnych pamiatok pre budúce generácie. Prácou na kultúrnych pamiatkach získavajú zapojení nezamestnaní pracovné návyky a taktiež sa zvyšuje úroveň rodín ohrozených chudobou z titulu nezamestnanosti. Zapojením nezamestnaných do projektu sa zvýši ich zamestnateľnosť na trhu práce, získaním špecifických zručností a spôsobilostí, zvládnutím historických murárskych techník, kamenárskych prác, tesárskych prác a pod.

Druhým aspektom je prínos projektu k znižovaniu nezamestnanosti, resp. k zvyšovaniu zamestnanosti UoZ a znevýhodnených UoZ. V uvedenej tabuľke sú dokumentované základné ukazovatele trhu práce podľa jednotlivých krajov SR bez BSK so stavom k 31. 12. 2013:



**Krátky popis pamiatok, kde predpokladáme zapojenie do projektu:**

**Hrady** – dominantnú časť tvoria ruiny. Väčšina z hradov je vo vlastníctve štátu, alebo obcí. Aktivity na ich záchranu sa vykonávajú prevažne prostredníctvom dobrovoľných prác.

Aktivity pre uchádzačov o zamestnanie a znevýhodnených UoZ: čistenie od náletovej zelene a drevín, čistenie areálu od sutiny, stavebné práce, remeselné práce, pomocné a zabezpečovacie práce a pod.

**Mestské hradby** – tvorili súčasť väčšiny stredovekých slovenských miest. Do dnešných dní sa zachovali len torzá, v ojedinelých prípadoch aj ucelené systémy.

Aktivity pre uchádzačov o zamestnanie a znevýhodnených UoZ: murárske, remeselné, pomocné a zabezpečovacie práce a pod.

**Pevnosti (Komárno)** – je najväčším, najvýznamnejším a najzachovanejším pevnostným komplexom na našom území a vzhľadom k svojej monumentalite a zachovalosti patrí medzi unikáty aj v európskom meradle. No aj vďaka svojej veľkosti sa niektoré časti nachádzajú v zlom stavebno – technickom stave a vyžadujú si pravidelnú údržbu.

Aktivity pre uchádzačov o zamestnanie a znevýhodnených UoZ: čistenie od náletovej zelene a drevín, čistenie areálu od sutiny, stavebné práce, remeselné práce, pomocné a zabezpečovacie práce a pod.

**Kláštory** – z historického aj architektonického hľadiska sú to významné stavby, pričom mnohé z nich sú z dôvodu nedostatočného využitia a zanedbanej údržby v zlom stavebno – technickom stave. Majiteľom je prevažne cirkev.

Aktivity pre uchádzačov o zamestnanie a znevýhodnených UoZ: čistenie areálu, čistenie exteriéru a interiéru, stavebné práce, remeselné práce, pomocné a zabezpečovacie práce a pod.

**Kaštiele a kúrie** – nachádzajú sa takmer v každej obci alebo mestečku na Slovensku. Popri sakrálnych stavbách sú kaštiele a kúrie, najmä vo vidieckych sídlach, často najstaršími stavbami v danej lokalite. Mnohé z nich sú nevyužívané a schátralé.

Aktivity pre uchádzačov o zamestnanie a znevýhodnených UoZ: čistenie okolia, čistenie interiérov a exteriérov, údržba a čistenie parkov, stavebné práce, remeselné práce, pomocné a zabezpečovacie práce a pod.

**Historické parky** – mnohé sú súčasťou kaštieľov a kúrií. Väčšina je vo vlastníctve obcí.

Aktivity pre uchádzačov o zamestnanie a znevýhodnených UoZ: čistenie a udržiavanie areálov parkov, osádzanie a údržba informačných tabúľ, starostlivosť a revitalizácia parku a pod. Areály parkov sú v porovnaní s vyššie uvedenými pamiatkami nenáročné z hľadiska dostupnosti a bezpečnosti.

**Historické objekty** – sú to stavby, ktoré sú z dôvodu nedostatočného využitia a zanedbanej údržby v zlom stavebno – technickom stave. Z historického aj architektonického hľadiska sa jedná o objekty, ktoré prispievajú k rozvoju cestovného ruchu.

Projekt je realizovaný v rámci celého územia SR, okrem Bratislavského samosprávneho kraja. Pamiatky sú rozmiestnené vo všetkých regiónoch Slovenska, často v regiónoch s vysokým počtom nezamestnaných a s nízkou ekonomickou produkciou.

#### Cieľová skupina projektu

*-* uchádzači o zamestnanie podľa § 6 zákona o službách zamestnanosti,

- znevýhodnení uchádzači o zamestnanie podľa § 8 zákona o službách zamestnanosti;

Cieľovú skupinu projektu, pre ktorú zamestnávateľ vytvorí pracovné miesto a uzavrie pracovný pomer na dobu určitú (max.6 mesiacov) pri obnove kultúrneho dedičstva, tvoria uchádzači o zamestnanie a znevýhodnení uchádzači o zamestnanie z evidencie úradov. Uchádzač o zamestnanie a znevýhodnený uchádzač o zamestnanie môže byť zaradený do projektu najskôr odo dňa nasledujúceho po dni nadobudnutia právoplatnosti rozhodnutia o zaradení do evidencie uchádzačov o zamestnanie. Od 1. 5. 2013 vstúpila do platnosti novela zákona o službách zamestnanosti, v zmysle ktorej môže byť do projektu zaradený aj uchádzač o zamestnanie a znevýhodnený uchádzač o zamestnanie najskôr odo dňa nasledujúceho po dni doručenia oznámenia o zaradení do evidencie uchádzačov o zamestnanie.

OČAKÁVANÁ SITUÁCIA PO SKONČENÍ REALIZÁCIE PROJEKTU

Do projektu bude celkovo zapojených 410 osôb cieľovej skupiny, z toho 370 mužov a 40 žien.

|  |  |  |  |  |  |  |
| --- | --- | --- | --- | --- | --- | --- |
| 1. **Hodnoty merateľných ukazovateľov** | | | | | | |
| Typ | Názov | Merná jednotka | Východisková hodnota | Rok | Plánovaná hodnota | Rok |
| **Výsledok** | Počet osôb cieľovej skupiny zapojených do podporených projektov – spolu | Počet | 0 | 2014 | 410 | 2015 |
| Počet osôb cieľovej skupiny zapojených do podporených projektov – muži | Počet | 0 | 2014 | 370 | 2015 |
| Počet osôb cieľovej skupiny zapojených do podporených projektov –ženy | Počet | 0 | 2014 | 40 | 2015 |
| Počet novovytvorených pracovných miest | Počet | 0 | 2014 | 410 | 2015 |
| Počet novovytvorených pracovných miest obsadených mužmi | Počet | 0 | 2014 | 370 | 2015 |
| Počet novovytvorených pracovných miest obsadených ženami | Počet | 0 | 2014 | 40 | 2015 |
| Počet úspešne umiestnených UoZ | Počet | 0 | 2014 | 410 | 2015 |
| **Dopad** | Počet úspešne umiestnených UoZ - muži | Počet | 370 | 2015 | 60 | 2017 |
| Počet úspešne umiestnených UoZ - ženy | Počet | 40 | 2015 | 10 | 2017 |

**Realizácia projektu prispeje najmä k:**

* osvojenie pracovných návykov UoZ a ZUoZ;
* dočasné umiestnenie UoZ a ZUoZ na trhu práce;
* osvojenie si špeciálnych zručností, (ovládanie historických murárskych techník, kamenárskych prác, tesárskych prác a pod.), ktoré zvýšia ich zamestnateľnosť);
* odstráneniu havarijného stavu častí pamiatok a zabezpečeniu pamiatok pred ďalšou deštrukciou;
* užšia spolupráca medzi miestnymi úradmi PSVR a obcami pri vytváraní spoločných projektov s cieľom vytvárania nových pracovných príležitostí a posilnenia sociálno – ekonomickej súdržnosti v regióne;
* vyčisteniu okolia pamiatkových objektov od náletovej zelene a sutín;
* zlepšeniu prístupu k niektorým pamiatkovým objektom a celkovému zlepšeniu stavu kultúrneho dedičstva;
* zlepšeniu vzťahu miestneho obyvateľstva (v tomto prípade nezamestnaných) ku kultúrnemu dedičstvu;
* nadviazaniu bližšej spolupráce medzi subjektmi pôsobiacimi v oblasti ochrany kultúrneho dedičstva a UoZ.
* oživeniu cestovného ruchu a multiplikačným efektom k rozvoju služieb;

Uvedené úpravy sa týkajú obnovy historických pamiatok v zmysle podporených projektov MK SR.

**Spôsob realizácie projektu**

1. **Štruktúra projektu**

|  |  |  |  |  |  |
| --- | --- | --- | --- | --- | --- |
| Hlavné aktivity a podaktivity projektu | Začiatok hlavnej aktivity / podaktivity | Koniec hlavnej aktivity / podaktivity | Merateľný ukazovateľ výsledku | Merná jednotka | Počet jednotiek |
| Poskytovanie príspevkov na vykonávanie obnovy kultúrneho dedičstva | **05/2014** | **04/2015** | Počet osôb cieľovej skupiny zapojených do podporených projektov – spolu  Počet osôb cieľovej skupiny zapojených do podporených projektov – muži  Počet osôb cieľovej skupiny zapojených do podporených projektov –ženy  Počet novovytvorených pracovných miest  Počet novovytvorených pracovných miest obsadených mužmi  Počet novovytvorených pracovných miest obsadených ženami  Počet úspešne umiestnených UoZ | počet  počet  počet  počet  počet  počet  počet | 410  370    40  410  370    40  410 |

Vzhľadom na rozdielne časové harmonogramy predkladaných projektov na MK SR, je časový harmonogram NPviazaný iba na hlavnú aktivitu a časové harmonogramy na ostatné činnosti nie sú špecifikované.

**b) Podrobný popis hlavných aktivít**

Hlavná aktivita projektu na podporu zamestnanosti je poskytovanie príspevkov na vykonávanie obnovy kultúrneho dedičstva. Hlavná aktivita projektu bude realizovaná na základe dohody uzatvorenej medzi príslušným úradom a zamestnávateľom. Zamestnávateľ sa zaviaže vytvoriť príslušný počet pracovných miest - prijať do zamestnania na dobu max. 6 mesiacov určitý počet uchádzačov o zamestnanie a znevýhodnených uchádzačov o zamestnanie, zabezpečiť im prácu a zaškoliť ich, v rozsahu 37, 5 hodín týždenného pracovného času na osobu na výkon takých odborných alebo pomocných činností, ktoré sú schopní vykonávať.

Do projektu sa môžu zapojiť občianske združenia, neziskové organizácie, nadácie, obce alebo aj iné právnické osoby právnické osoby v súlade s dotačným zákonom 434/2010 Z.z. o poskytovaní dotácii v pôsobnosti MK SR a jeho novely 79/2013.

**Oprávnené výdavky projektu:**

|  |  |  |
| --- | --- | --- |
| **ROK** | **2014** | **2015** |
| úhrada celkovej ceny práce (mzda + odvody platené zamestnávateľom + úhrada náhrady príjmu počas prvých 10 dní dočasnej pracovnej neschopnosti platenej zamestnávateľom) **pomocný pracovník** | **561,00 €** | **561,00 €** |
| úhrada celkovej ceny práce (mzda + odvody platené zamestnávateľom + úhrada náhrady príjmu počas prvých 10 dní dočasnej pracovnej neschopnosti platenej zamestnávateľom) **odborný pracovník** | **696,00 €** | **696,00 €** |
| úhrada časti nákladov na stravné na deň najviac | **2,00 €** | **2,00 €** |
| úhrada úrazového poistenia na zamestnanca po dobu trvania PM najviac | **20,00 €** | **20,00 €** |
| úhrada časti nákladov na pracovný odev, obuv, rukavice, osobné ochranné pracovné prostriedky (napr. prilba) na 1 zamestnanca najviac | **100,00 €** | **100,00 €** |

Záväzkovanie v rámci hlavnej aktivity sa uskutoční v roku 2014. Predpokladáme začatie

prác na obnove kultúrnych pamiatok od mája, júna 2014 na obdobie max. 6 mesiacov,

tzn. ukončenie prác v mesiaci október, november 2014. V roku 2015 predpokladáme

dofinancovanie záväzkov z roku 2014, v prípade neskoršieho termínu uzavretia dohody

medzi subjektom a úradom.

Ústredie zabezpečuje činnosti v rámci NP:

* riadenie projektu, tak aby bolo v  súlade so zmluvou o poskytnutí nenávratného finančného príspevku na realizáciu projektu medzi RO a ústredím, ako aj v súlade so zákonom o službách zamestnanosti a  príslušnými právnymi predpismi SR a EÚ,
* verejné obstarávanie na podporné aktivity,
* metodické usmerňovanie úradov,
* nákup spotrebného materiálu od vybraného dodávateľa v rámci verejného obstarávania,
* publicitu a informovanosť o projekte v súlade s Manuálom RO pre informovanie a publicitu.

Úrady budú v súlade s § 54 ods. 1 písm. a) zákona o službách zamestnanosti zabezpečovať realizáciu daného AOTP činnosťami v rámci hlavnej aktivity projektu, a to najmä:

* prijímanie prihlášok od UoZ a  ZUoZ na zaradenie do NP;
* prijímanie žiadostí od zamestnávateľov o poskytnutie príspevku na podporu vytvárania pracovných miest pre UoZ a ZUoZ na zabezpečenie prác nezamestnaných k obnove kultúrnej pamiatky;
* vypracovávanie dohôd medzi úradom a zamestnávateľom;
* poskytovanie príspevkov na úhradu oprávnených nákladov pri vykonávaní obnovy kultúrneho dedičstva;

Na podporu realizácie spoločných projektov na obnovu kultúrneho dedičstva bola podpísaná „Dohoda o vzájomnej spolupráci medzi Ministerstvom kultúry SR a Ministerstvom práce, sociálnych vecí a rodiny SR“ a Ústredím práce, sociálnych vecí a rodiny.

Na MK SR budú žiadatelia podporení v rámci dotačného programu „Obnovme si svoj dom“, kde bol vytvorený špeciálny podprogram na obnovu kultúrneho dedičstva s pomocou nezamestnaných (podprogram 1.4.,Obnova a konzervácia torzálnej architektúry). Súčasťou žiadostí je vypracovaný projekt s podrobným popisom realizovaných prác, potvrdený príslušným krajským pamiatkovým úradom. Žiadosti posudzuje odborná hodnotiaca komisia na MK SR.

Pre projekty, ktoré budú podporené dotáciou MK SR a realizované v roku 2014, bola v októbri 2013 zverejnená výzva na predkladanie žiadostí na stránke MK SR.

<http://www.mksr.sk/podpora-projektov-dotacie/dotacie/dotacie-2014-2b0.html>

Odborná komisia MK SR vyhodnotí predložené žiadosti a schváli poskytnutie dotácie z dotačného programu MKSR na rok 2014. Žiadatelia, ktorým bola schválená dotácia z dotačného systému MK SR pre rok 2014 (na iné oprávnené výdavky ako výdavky v rámci tohto NP, napr. archeologický prieskum, nákup stavebného materiálu a pod.) môžu požiadať o poskytnutie finančného príspevku na podporu vytvárania pracovných miest na obnovu kultúrnej pamiatky  na úrade v územnej pôsobnosti, ktorého na kultúrna pamiatka nachádza.

V roku 2014 sa projekt bude zameriavať na obnovu torzálnej architektúry – hradov, mestských hradieb, pevností, kaštieľov, kúrií, kláštorov,  historických parkov, historických pamiatok a historických objektov, ktorým schváli MK SR dotáciu na ich obnovu.

V roku 2015 predpokladáme dofinancovanie záväzkov z roku 2014, v prípade neskoršieho

termínu uzavretia dohody medzi subjektom a úradom.

**Typy prác sú rozdelené podľa náročnosti projektu:**

* 1. práce, ktoré sa dajú vykonať bez predchádzajúcej prípravnej dokumentácie, napr. redukcia zelene, odstránenie náletových drevín, triedenie a presun materiálu, úprava ciest a prístupových komunikácií a pod.,
  2. práce, na vykonanie ktorých musí byť spracovaná prípravná dokumentácia, ale ktoré môžu vykonávať aj laici – nezamestnaní pod odborným dohľadom. Ide prevažne o kamenárske, murárske, stavebné práce, tesárske práce apod.

**Podľa typu vykonaných prác sa vytvoria dve pracovné skupiny:**

* + 1. skupina na pomocné práce – zameraná na menej kvalifikované a pomocné práce (čistenie a triedenie sutiny, pomocné stavebné práce, čistenie areálu a vývoz odpadu, odstraňovanie náletovej zelene a trávnych porastov, úprava ciest a prístupových komunikácií, úprava zelene parkov, pomocné práce pri príprave a revitalizácii informačných tabúľ, údržba a prípadná revitalizácia náučných chodníkov a pod.)
    2. skupina na odborné práce – zameraná na odbornú činnosť spojenú priamo s činnosťami schváleného grantu (napr. murárske práce (murovanie stredovekými technikami) , archeologický výskum, vedenie účtovníctva, záhradná architektúra, remeselné práce – tesárske, pokrývačské, kamenárske, konzervovanie muriva).

Všetky skupiny budú riadené odborným koordinátorom financovaným z dotácie MK SR, ktorého zabezpečuje žiadateľ. V prípade, ak si to vyžaduje projekt, zabezpečí aj stavebný dozor.

PRACOVNÁ NÁPLŇ PRE ZAMESTNANCOV – 2 POZÍCIE:

**Pomocný zamestnanec:**

- pomocné stavebné práce (preosievanie stavebnej sute, triedenie sekundárneho stavebného materiálu), pomocné práce pri stavbe podporných stavebných zariadení (napr. lešenie), odstraňovanie prírodných a umelých prekážok v interiéri a exteriéri areálu pamiatky a prístupových ciest, zhrnutie a vývoz odpadu (prírodný, umelý), odstraňovanie náletovej zelene a trávnatých porastov, udržiavanie existujúcich facilít v priestoroch exteriéru a interiéru pamiatok a prístupových ciest, pomocné práce pri údržbe a úprave turistických informačných tabúľ, údržba historických parkov, úprava a údržba náučných chodníkov, a pod.

**Odborný zamestnanec:**

- stavebné práce, archeologický výskum, špecifické remeselné práce (kamenárske, pokrývačské, konzervačné, tesárske, kováčske, stolárske), záhradná architektúra, asistencia pri statickom, archeologickom výskume, grafické práce.

Príspevok na úhradu celkovej ceny práce zamestnancov bude uhrádzaný zamestnávateľom formou zálohy na základe predložených výplatných listín a následne budú úradu doručené doklady o úhrade.

Príspevok na ostatné náklady bude zamestnávateľovi uhrádzaný formou refundácie na základe predložených dokladov.

***Deliaca línia:***

Začiatok realizácie NP Zapojenie nezamestnaných do obnovy kultúrneho dedičstva – 2 začne podľa časového rámca realizácie od 04/2014.

Nové dohody, resp. záväzky týkajúcej sa Hlavnej aktivity sa od dátumu stanoveného osobitným listom budú uzatvárať výlučne v rámci tohto národného projektu.

Deliaca línia je vymedzená dátumom záväzkovania ukončenia NP Zapojenie nezamestnaných do kultúrneho dedičstva, t.j. do 31.08.2013, čím sa vylúči duplicita a prekrývanie výdavkov.

Po tomto dátume prebieha už len dofinancovanie vytvorených záväzkov.

V prípade NP Zapojenie nezamestnaných do obnovy kultúrneho dedičstva - 2, je deliaca línia zabezpečená aj uvedením názvu príslušného národného projektu v dohode o poskytnutí nenávratného finančného príspevku na realizáciu národného projektu podľa § 54 ods. 1 písm. a) zákona o službách zamestnanosti, čím sa vylúči sa duplicita a možné prekrývanie výdavkov.

Príspevky budú poskytované v súlade NP a so zákonom o službách zamestnanosti v platnom znení a v zmysle platných interných noriem.

Realizácia NP „Zapojenie nezamestnaných do obnovy kultúrneho dedičstva – 2“ v roku 2014 bude určená pre zamestnávateľské subjekty, ktorým schváli dotáciu odborná hodnotiaca komisia MK SR v podprograme 1.4. Hodnotenie projektov sa uskutoční v období 02-03/2014.

Obec Budimír má schválenú dotáciu MK SR v roku 2013 s predĺžením čerpania dotácie do konca roku 2014. Obec Budimír a subjekty so schválenou dotáciou v r. 2014 z MK SR predložia územne príslušným úradom „Žiadosť o poskytnutie nenávratného finančného príspevku podľa §54 ods. 1 písm. a) zákona o službách zamestnanosti. Žiadosti budú budú hradené z NP „Zapojenie nezamestnaných do kultúrneho dedičstva – 2“.

**c) Podrobný popis nepriamych aktivít (riadenie a publicita a informovanosť)**

Aktivita Riadenie projektu

Riadenie projektu bude zabezpečovať ústredie vo vzťahu k RO a v spolupráci s partnermi projektu – úradmi v rámci SR bez BSK. Poskytovanie príspevkov realizujú úrady. Verejné obstarávanie na podporné aktivity, metodické usmerňovanie úradov a sumarizovanie údajov bude zabezpečovať ústredie. Nákup spotrebného materiálu od vybraného dodávateľa bude zabezpečovať ústredie a úrady. Personálne zabezpečenie projektu bude realizované vlastným personálom a jednotlivé pozície nebudú hradené z rozpočtu projektu.

Aktivita Publicita a informovanosť

Publicita a informovanosť bude zabezpečená počas celého obdobia trvania realizácie projektu a bude sa riadiť Manuálom pre informovanie a publicitu pre prijímateľov v rámci ESF (2007-2013) pre Operačný program Zamestnanosť a sociálna inklúzia.

V zmysle Manuálu pre informovanosť a publicitu bude publicita projektu realizovaná prostredníctvom printových médií, informačných/propagačných materiálov. Prostredníctvom nich bude prijímateľ informovať účastníkov projektu ako aj širokú verejnosť, že aktivity, ktoré sa realizujú v rámci projektu sa uskutočňujú vďaka pomoci EÚ, konkrétne vďaka prostriedkom poskytnutým z ESF.

Plagáty, letáky a reklamné plachty budú obsahovať všetky potrebné informácie týkajúce sa spolufinancovania ESF, logo ESF,  logo Operačného programu Zamestnanosť a sociálna inklúzia, informácie o projekte budú vyhotovené za účelom informovania cieľových skupín projektu a budú umiestnené na budovách a v miestnostiach inštitúcií alebo jednotlivcov, ktoré vykonávajú aktivity projektu spolufinancované z ESF.

Vo vzťahu k výstupom projektu sa viaže výroba záverečnej brožúry o dosiahnutých výsledkoch implementácie projektu, ktorá bude dostupná na ústredí ako aj všetkých úradoch, ktoré sú do projektu zapojené.

Propagačné materiály budú určené pre cieľové skupiny. Prostredníctvom nich prijímateľ informuje účastníkov projektu, že aktivity, ktoré sa realizujú a príspevky, ktoré získavajú sa uskutočňujú vďaka pomoci EU, konkrétne vďaka prostriedkom poskytnutých z ESF.

Publicita bude centrálne zabezpečovaná a koordinovaná ústredím. Všetky verejné obstarávania v rámci publicity budú zabezpečované MPSVR SR, prostredníctvom centrálneho verejného obstarávania, alebo ústredím.